Reactivada la Campanya "Rambles Ètiques"
Channel: TVAnimalista
Date: 2013-03-12

Mira todos nuestros programas en TVAnimalista.com / Mira tots els nostres programes a TVAnimalista.com

Libera! convoca noves mobilitzacions pel tancament definitiu de les dues parades de venda d'animals a la Rambla de Barcelona, que continúen obertes malgrat la prohibició de 2010.

L'any 2010, després de dos anys i mig d'investigació i campanya, l'Ajuntament de Barcelona va anunciar el tancament i reconversió de les parades de venda d'animals a les Rambles.

Nou de les onze parades van tancar o es van reconvertir, quedant dues d'elles obertes per errades comeses en el disseny arquitectònic. L'Ajuntament de Barcelona va assegurar que resoldria el problema durant l'any 2012. A dia d'avui encara permet l'activitat i es continua comerciant amb animals a les dues parades.  

La investigació realitzada per la campanya Rambles Ètiques, va trobar en 21 dies més de 150 cadàvers d'animals en els cubells de la brossa de les parades, i 4 individus encara vius.

Libera! anuncia un seguit de protestes continuades i constants davant de les parades de les Rambles que encara comercien amb animals durant tot el mes d'abril, per a informar sobre la situació a locals i turistes, mostrant imatges i vídeos de la recerca, dels cadàvers i dels animals supervivents.